smcproject/ml-wiki-sentences huggingface dataset:
ഒരു പ്രതലത്തിന് അഭിലംബമായ രേഖ, ഒരു ബലത്തിന്റെ ലംബാംശം, അഭിലംബ സദിശങ്ങൾ (Normal Vectors) എന്നിവയെ  സൂചിപ്പിക്കാനാണ് അഭിലംബം എന്ന വാക്ക് സാധാരണയായി ഉപയോഗിക്കുന്നത്.
ഒരു ബഹുഭുജത്തിലേയ്ക്കുളള രണ്ട് അഭിലംബ സദിശങ്ങൾ ഒരു പ്രതലത്തി ലെ ബിന്ദുവിലേയ്ക്കുളള അഭിലംബം എന്നാൽ ആ പ്രതലത്തിന്റെ സ്പർശപ്രതലത്തിലെ അതേ ബിന്ദുവിലേയ്ക്കുളള അഭിലംബം ആയിരിക്കും.
അഭിലാഡ്ര ഇംഗ്ലീഷ് വിലാസം https://ml.wikipedia.org/wiki/Aphelandra
അമേരിക്കയിലെ ഉഷ്ണമേഖലാ പ്രദേശങ്ങളിലെ സസ്യമായ അക്കാന്തേസീ കുടുംബത്തിലെ 170 ഓളം പൂച്ചെടികളുടെ ഒരു ജനുസ്സാണ് അഭിലാഡ്ര.
അവ പലപ്പോഴും വെളുത്ത സിരകളോടു കൂടെ, 5-30 സെ.
മീ നീളമുളള  ലളിതമായ ഇലകളോടുകൂടിയവയും 1-2 മീറ്റർ വരെ ഉയരത്തിൽ വളരുന്ന നിത്യഹരിത കുറ്റിച്ചെടികൾ ആകുന്നു.
അവയുടെ പാറ്റേൺ ഇലകളും ഒപ്പം തിളങ്ങുന്ന നിറങ്ങളിലുള്ള പൂങ്കുലകളും ഉള്ള നിരവധി സ്പീഷീസുകൾ വീട്ടുസസ്യങ്ങളായി വളർത്താനുപയോഗിക്കുന്നു.
ഫാർമക്കോളജിക്കൽ പ്രവർത്തനം
അഭിലാഡ്ര ജനുസ്സിലെ സസ്യങ്ങളുടെ ഔഷധഗുണ പ്രവർത്തനങ്ങൾ ആന്റിബാക്ടീരിയൽ പ്രവർത്തനം , ആൻറി ഫംഗൽ പ്രവർത്തനം, രോഗപ്രതിരോധ പ്രവർത്തനം എന്നിവയാണ്.
Aphelandra sinclairiana ഫൈറ്റോകെമിസ്ട്രി
ആൽക്കലോയിഡ്സ്, ഫ്ളാവനോയ്ഡ്സ്, ഐസോഫ്വാവോൺസ്, ബെൻസോക്സാസിനോയിഡ്സ്- സൈക്ലിക് ഹൈഡ്രോക്സമിക് ആസിഡ്, അതിന്റെ അനുബന്ധ ഗ്ലൂക്കോസൈഡ്സ് എന്നിവയാണ് അഭിലാഡ്ര ജനുസ്സിലെ ഫൈറ്റോകെമിക്കൽ റിപ്പോർട്ടുകൾ.
തിരഞ്ഞെടുത്ത സ്പീഷീസ് Aphelandra albinotata Aphelandra anderssonii Aphelandra attenuata Aphelandra aurantiaca (Scheidw.) Lindl.
പര്യായങ്ങൾ- Aphelandra fascinator , Aphelandra nitens Aphelandra azuayensis Aphelandra bahiensis (Nees) Wassh.
Aphelandra chamissoniana Nees Aphelandra chrysantha Aphelandra cinnabarina Aphelandra claussenii Wassh.
Aphelandra colorata (Vell. Conc.) Wassh.
Aphelandra deppeana Aphelandra dodsonii Aphelandra galba Aphelandra guayasii Aphelandra gunnari Aphelandra harleyi Wassh.
Aphelandra harlingii Aphelandra ignea (Schrader) Nees ex Steudel Aphelandra lineariloba Leonard Aphelandra madrensis Lindau Aphelandra marginata Nees Martius Aphelandra maximiliana (Nees) Benth Aphelandra mirabilis Rizzini Aphelandra neesiana Wassh.
Aphelandra nemoralis Nees Aphelandra loxensis Aphelandra nuda Nees Aphelandra obtusa (Nees) Wassh.
Aphelandra obtusifolia (Nees) Wassh.
Aphelandra paulensis Wassh.
Aphelandra phaina Aphelandra phrynioides Lindau Aphelandra rigida Aphelandra ruellia Aphelandra sinclairiana Nees - Coral aphelandra Aphelandra squarrosa - Zebra plant Aphelandra stephanophysa Aphelandra sulphurea Aphelandra tetragona (Vahl) Nees Aphelandra tridentata Aphelandra zamorensis അവലംബം Aphelandra എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Aphelandra എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
അഭിലാഷ് ടോമി ഇംഗ്ലീഷ് വിലാസം https://ml.wikipedia.org/wiki/Abhilash_Tomy
പായ്‌ വഞ്ചിയിൽ ഒറ്റയ്ക്ക് ലോകംചുറ്റിയ നേട്ടം കൈവരിച്ച ആദ്യ ഇന്ത്യക്കാരനാണ് മലയാളിയായ അഭിലാഷ് ടോമി .
പായ്‌വഞ്ചിയിൽ ഇത്തരത്തിൽ ലോകംചുററിയ രണ്ടാമത്തെ ഏഷ്യക്കാരനുമാണിദ്ദേഹം.
നാവികസേനയിൽ ലഫറ്റനന്റ് കമാൻഡറാണ് അഭിലാഷ് ടോമി.
1979 ഫെബ്രുവരി 5നാണ് അഭിലാഷ് ജനിച്ചത്.
ഇദ്ദേഹം യാത്രക്കായി ഉപയോഗിച്ച പായ്‌വഞ്ചിയുടെ പേരാണ് മാദേയി .
ഗോവയിലാണ് ഇത് നിർമിച്ചത്.
ഗോവയിലെ മുക്കുവരുടെ ദൈവമാണ് മാദേയി.
2012 നവംബറിലാണ് ഇദ്ദേഹം മുംബൈ തീരത്തുനിന്ന് യാത്രയായത്.
നാലുലക്ഷത്തോളം കിലോമീറ്റർ പിന്നിട്ട അഭിലാഷ് 2013 മാർച്ച്‌ 31ന് മുബൈയിൽ തന്നെ തിരിച്ചെത്തി.
ഇദ്ദേഹത്തെ സ്വീകരിക്കാൻ ഗേറ്റ് വേ ഓഫ് ഇന്ത്യയിൽ രാഷ്ട്രപതി പ്രണബ് മുഖർജിയും എത്തിയിരുന്നു.
ഇപ്പോൾ എറണാകുളത്ത് താമസിക്കുന്ന ആലപ്പുഴ ചേന്നംകരി വല്ല്യാറ വീട്ടിൽ വി.സി. ടോമിയുടെ മകനാണ് അഭിലാഷ് ടോമി .
ഇന്ത്യൻ നാവികസേനയുടെ സാഗർ പരിക്രമ എന്ന പ്രൊജക്ടുമായി ബന്ധപ്പെട്ടാണ് ലെഫ്റ്റ്നന്റ്കമാൻഡറായ അഭിലാഷ് പരസഹായം കൂടാതെ, നിർത്താതെ പായ് വഞ്ചി തുഴഞ്ഞ് ലോകം ചുറ്റിയത്.
യാത്ര ആരംഭിച്ചിടത്ത് തന്നെ അവസാനിപ്പിക്കുമ്പോൾ 157 ദിവസം കഴിഞ്ഞിരുന്നു.
22000 നോട്ടിക്കൽ മൈൽ ദൂരം സഞ്ചരിച്ച ഇദ്ദേഹം ഈ കാലയളവിൽ കപ്പൽ ഒരു തുറമുഖത്തും അടുപ്പിച്ചിരുന്നില്ല.
ആരുടേയും സഹായം തേടിയതുമില്ല.
ഇദ്ദേഹത്തിന് കീർത്തിചക്ര പുരസ്കാരവും ടെൻസിങ് നോർഗെ നാഷ്ണൽ അഡ്വഞ്ചർ പുരസ്കാരവും ലഭിച്ചിട്ടുണ്ട്.
ഗോൾഡൻ ഗ്ലോബ് റേസ് പായ്വഞ്ചിയോട്ട മത്സരത്തിൽ രണ്ടാം സ്ഥാനത്തെത്തി.
ഫിനിഷിങ് പോയിന്റായ ഫ്രഞ്ച് തീരത്ത് അഭിലാഷ് പായ്വഞ്ചിയുമായി എത്തിച്ചേർന്നു.
236 ദിവസവും 14 മണിക്കൂറും 46 മിനിറ്റുമെടുത്താണ് അഭിലാഷ് ഫിനിഷ് ചെയ്തത്.
48,000 കിലോമീറ്ററാണ് അതി സാഹസികമായി അഭിലാഷ് പായ് വഞ്ചി യിൽ തനിയെ കടലിൽ സഞ്ചരിച്ചത്.
നോർത്ത് അറ്റ്‌ലാന്റിക്കിന്റെ കരയിലെ പടിഞ്ഞാറൻ ഫ്രഞ്ച് തുറമുഖമായ ലെ സാബ്ലെ ദെലോനിൽ നിന്ന് 2022 സെപ്റ്റംബറിലാണ് അഭിലാഷ് യാത്ര തുടങ്ങിയത്.
മത്സരം പൂർത്തിയാക്കുന്ന ആദ്യ ഇന്ത്യൻ, ഏഷ്യൻ താരമെന്ന അപൂർവ നേട്ടവും താരം സ്വന്തമാക്കി.
അവലബം ↑ ഇന്ത്യാവിഷൻ ↑ ↑ ബുക്ക്: റെക്കോർഡുകളിൽ ഇന്ത്യയും കേരളവും - ഡോ ടി. ആർ. ജയകുമാരി, ആർ വിനോദ് കുമാർ - ഡിസി ബുക്ക്സ് ↑ പായ് വഞ്ചിയിൽ ചരിത്രമെഴുതി അഭിലാഷ് ടോമി https://cnewslive.com/news/44928/abhilash-tommy-wrote-history-in-pai-vanchi-second-place-in-the-golden-globe-race-proud-of-the-country-jj
അഭിലംബ ഉപഗ്രൂപ്പ് ഇംഗ്ലീഷ് വിലാസം https://ml.wikipedia.org/wiki/Normal_subgroup സമമിതീയഗ്രൂപ്പായ S 4 ന്റെ കെയ്ലി ഗ്രാഫ് .
ക്ലൈൻ ഗ്രൂപ്പ് ഈ ഗ്രൂപ്പിന്റെ അഭിലംബ ഉപഗ്രൂപ്പാണ്.
G എന്ന ഗ്രൂപ്പിന്റെ ഉപഗ്രൂപ്പാണ് H എന്ന് കരുതുക.
G യിലെ ഓരോ അംഗത്തിനും H -ലുള്ള ഇടതുസഹഗണവും വലതുസഹഗണവും തുല്യമാണെങ്കിൽ ആ ഉപഗ്രൂപ്പിനെ ഒരു അഭിലംബ ഉപഗ്രൂപ്പ് (normal subgroup) എന്ന് വിളിക്കുന്നു.
അതായത്, G യിലെ ഒരു അംഗമാണ് g എന്നുണ്ടെങ്കിൽ gH=Hg എന്ന് വരണം.
ഒരു ഗ്രൂപ്പിന്റെ ഘടകഗ്രൂപ്പുകളെ സൃഷ്ടിക്കാൻ അഭിലംബ ഉപഗ്രൂപ്പുകളെ ഉപയോഗിക്കാം.
ഗാൽവ ആണ് അഭിലംബ ഉപഗ്രൂപ്പുകളുടെ പ്രാധാന്യം ആദ്യമായി മനസ്സിലാക്കിയത് നിർവചനം
G എന്ന ഗ്രൂപ്പിന്റെ അഭിലംബ ഉപഗ്രൂപ്പാണ് N എന്നുണ്ടെങ്കിൽ, G യിലെ ഓരോ അംഗം g ക്കും N ലെ ഓരോ അംഗം n നും gng -1 എന്നത് N ലെ അംഗമായിരിക്കണം.
അതായത്,
N ◃ G ⇔ ∀ n ∈ N , ∀ g ∈ G , g n g − 1 ∈ N .
{\displaystyle N\triangleleft G\,\,\Leftrightarrow \,\forall \,n\in {N},\forall \,g\in {G}\ ,gng^{-1}\in {N}.
അഭിലംബ ഉപഗ്രൂപ്പുകളുടെ സവിശേഷതകളുപയോഗിച്ച് മറ്റ് നിർവചനങ്ങളും ആകാം സവിശേഷതകൾ പരിക്ഷേപ സമാംഗരൂപതകൾ അഭിലംബ ഉപഗ്രൂപ്പുകളെ സംരക്ഷിക്കുന്നു നേർ-ഉല്പന്നങ്ങൾ അഭിലംബ ഉപഗ്രൂപ്പുകളെ സംരക്ഷിക്കുന്നു ഒരു ഗ്രൂപ്പിന്റെ അഭിലംബ ഉപഗ്രൂപ്പിന്റെ അഭിലംബ ഉപഗ്രൂപ്പ് മാതൃഗ്രൂപ്പിന്റെ അഭിലംബ ഉപഗ്രൂപ്പായിക്കൊള്ളണമെന്നില്ല സൂചകാങ്കം 2 ആയുള്ള ഉപഗ്രൂപ്പുകളെല്ലാം അഭിലംബ ഉപഗ്രൂപ്പുകളാണ്.
ഒരു ഗ്രൂപ്പിന്റെ കേന്ദ്രം ഒരു അഭിലംബ ഉപഗ്രൂപ്പാണ് ഒരു ഗ്രൂപ്പിന്റെ ക്രമവിനിമയകം ഒരു അഭിലംബ ഉപഗ്രൂപ്പാണ് ക്രമഗ്രൂപ്പുകളുടെ ഉപഗ്രൂപ്പുകളെല്ലാം അഭിലംബ ഉപഗ്രൂപ്പുകളാണ്.
ഉപഗ്രൂപ്പുകളെല്ലാം അഭിലംബ ഉപഗ്രൂപ്പുകളായുള്ള ക്രമനിയമമനുസരിക്കാത്ത ഗ്രൂപ്പുകളെ ഹാമിൽട്ടോണിയൻ ഗ്രൂപ്പുകൾ എന്ന് വിളിക്കുന്നു അവലംബം http://mathworld.wolfram.com/NormalSubgroup.html
അഭിവഹനം ഇംഗ്ലീഷ് വിലാസം https://ml.wikipedia.org/wiki/Advection
വായുവിന്റെ തിരശ്ചീനദിശയിലുള്ള സംചരണമാണ് അഭിവഹനം .
അന്തരീക്ഷ വിജ്ഞാനത്തിൽ വായുവിന്റെ ക്ഷൈതിജചലനത്തിലൂടെയുള്ള താപവിനിമയത്തെ വ്യഞ്ജിപ്പിക്കുവാൻ ഈ പദം ഉപയോഗിക്കുന്നു.
ഊർധ്വാധരചലനവുമായി മാത്രം ബന്ധപ്പെട്ടിരിക്കുന്ന സംവഹനപ്രക്രിയയിൽനിന്നും തുലോം വിഭിന്നമാണ് ഇത്.
ഉഷ്ണമേഖലയിലെ താപം ഉയർന്ന അക്ഷാംശങ്ങളിലേക്കു പ്രസരിക്കുവാൻ സഹായിക്കുന്നത് പ്രധാനമായും വായുവിന്റെ തിരശ്ചീനചലനമാണ്.
അഭിവഹനത്തിന്റെ ഉത്തമദൃഷ്ടാന്തമാണിത്.
അഭിവഹനം മൂടൽമഞ്ഞുണ്ടാവാൻ ഇടയാക്കുന്നു.
ഊഷ്മളവും നീരാവിപൂരിതവുമായ വായു നന്നേ തണുത്ത പ്രദേശത്തേക്കു വീശുമ്പോഴാണ് ഇങ്ങനെ സംഭവിക്കുന്നത്.
കടലൊഴുക്കുകളിൽ തിരശ്ചീനദിശയിലുണ്ടാവുന്ന ഗുണവിനിമയങ്ങളെ വ്യഞ്ജിപ്പിക്കുവാൻ സമുദ്രവിജ്ഞാനികൾ 'അഭിവഹനം' ഉപയോഗിച്ചുകാണുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഭിവഹനം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അനർഘരാഘവം
എ.ഡി. 9-ആം നൂറ്റാണ്ടിനറ്റിത്ത് ജീവിച്ചിരുന്നതായി കരുതുന്ന മുരാരി എന്ന കവി രചിച്ച ഏഴങ്കങ്ങളുള്ള സംസ്കൃത നാടകത്തിന്റെ പേരാണ് അനർഘരാഘവം .
ഇദ്ദേഹത്തിന്റേതായി ഈ ഒരു നാടകകൃതി മാത്രമേ കണ്ടുകിട്ടിയിട്ടുള്ളു.
സംസ്കൃതനാടകശാസ്ത്രഗ്രന്ഥമായ ദശരൂപക (10-ആം നൂറ്റാണ്ടിൽ) അനർഘരാഘവത്തെക്കുറിച്ച് പരാമർശമുണ്ട്.
മുരാരിയെക്കുറിച്ച് മറ്റ് ജീവചരിത്രവസ്തുതകളൊന്നും ലഭ്യമല്ലെങ്കിലും ഇതിൽ ഉജ്ജയിനി, വാരാണസി , കൈലാസം , പ്രയാഗ, സമുദ്രതീരത്തുള്ള താമ്രപർണി, ഗൌഡദേശത്തെ ചംപാനദി, പഞ്ചവടി , കുണ്ഡിനം, കാഞ്ചി, മാഹിഷ്മതി തുടങ്ങിയ സ്ഥലങ്ങളെക്കുറിച്ച് പരാമർശിക്കുന്നതിനാലും, താൻ മധ്യദേശീയനാണെന്ന് നാടകത്തിലെ സൂത്രധാരൻ സ്വയം പരിചയപ്പെടുത്തുന്നതിനാലും, മറ്റുചില ഗവേഷണങ്ങളുടെ തെളിവിലും ഇദ്ദേഹം ചേദിമണ്ഡലത്തിലെ കല്ചൂരി രാജവംശത്തിന്റെ പ്രോത്സാഹനത്തിനു പാത്രീഭൂതനായിരുന്നുവെന്നു ചില സംസ്കൃത ചരിത്രകാരൻമാർ ഊഹിക്കുന്നു.
രാമായണം ഇതിവൃത്തമാക്കിയ നാടകം
ഏഴങ്കങ്ങളിൽ രാമായണേതിവൃത്തത്തെ കുറച്ചൊക്കെ ഭേദഗതിചെയ്ത് സംവിധാനം ചെയ്തിരിക്കുന്ന ഈ നാടകം ഭവഭൂതിയുടെ മഹാവീരചരിതത്തെയും ഉത്തരരാമചരിതത്തെയും ചിലേടത്തൊക്കെ ഉപജീവിക്കുന്നതായി കാണാം.
ഉത്തരരാമചരിതത്തിൽ ആറാമങ്കത്തിലെ 31-ഉം 32-ഉം ശ്ലോകങ്ങൾ അതേപടി അനർഘരാഘവത്തിലെ ഒന്നാമങ്കത്തിൽ ആറും ഏഴും ശ്ലോകങ്ങളായി പകർത്തിയിരിക്കുന്നു.
സാധാരണ സംസ്കൃത നാടകാരംഭങ്ങളിൽ കാണുന്നതുപോലെ ഗ്രന്ഥകാരൻ നടത്തുന്ന ആത്മപ്രശസ്തിപരമായ ദീർഘ പ്രസ്താവനക്കുശേഷം, വിശ്വാമിത്രൻ ദശരഥരാജധാനിയിൽ വന്ന് രാമലക്ഷ്മണൻമാരെ യാഗരക്ഷയ്ക്കുവേണ്ടി ആശ്രമത്തിലേക്കു കൊണ്ടുപോകുകയും അതോർത്ത് ദശരഥൻ വിലപിക്കുകയും ചെയ്യുന്നതോടെ ഒന്നാമങ്കത്തിന്റെ തിരശ്ശീല വീഴുന്നു.
രണ്ടാമങ്കത്തിലെ വിഷ്കംഭത്തിൽ രണ്ട് വിശ്വാമിത്രശിഷ്യൻമാർ ബാലി , ഹനുമാൻ , രാവണൻ , താടക മുതലായവരുടെ പൂർവകഥകൾ അനാവരണം ചെയ്യുന്നു.
അതിനുശേഷം രാമലക്ഷ്മണൻമാർ രംഗത്തുവന്ന് സംഭാഷണത്തിലൂടെ ആശ്രമത്തേയും പരിസരങ്ങളേയും വർണിക്കുകയാണ്.
മധ്യാഹ്ന താപത്തിന്റെ വർണനയോടുകൂടി തുടങ്ങുന്ന ഈ രംഗം സന്ധ്യാസമയത്താണ് അവസാനിക്കുന്നത്.
അപ്പോഴേക്കും അണിയറയിൽനിന്നും താടകയുടെ വരവിനെക്കുറിച്ചുള്ള പ്രഖ്യാപനം ഉണ്ടാകുന്നു.
ഒരു സ്ത്രീയെ വധിക്കുന്നതിൽ വിമനസാണെങ്കിലും രാമൻ അതിനുവേണ്ടി രംഗത്തുനിന്ന് മറയുന്നു.
അവിടെ നിൽക്കുന്ന ലക്ഷ്മണനാണ് താടകാവധത്തിന്റെ ഒരു ദൃക്സാക്ഷിവിവരണം തരുന്നത്.
ലക്ഷ്യം സാധിച്ചുകഴിഞ്ഞ് തിരിച്ചെത്തിയ രാമൻ ചന്ദ്രോദയം വർണിച്ചുകൊണ്ടിരിക്കവേ വിശ്വാമിത്രൻ പ്രവേശിച്ച് മിഥിലാനഗരത്തെ വർണിക്കുകയും രാമലക്ഷ്മണൻമാരെ അവിടേക്കു കൂട്ടിക്കൊണ്ടുപോവുകയും ചെയ്യുന്നു.
കഥാവിവരണം
മൂന്നും നാലും അങ്കങ്ങളിൽ മുരാരി വായനക്കാരെ ഇടയ്ക്ക് ലങ്കയിലേക്കു കൂട്ടിക്കൊണ്ടുപോകുന്നു.
രാവണനും മാല്യവാനും തമ്മിലുള്ള ചില ആലോചനകളോടുകൂടിയാണ് ഈ കഥാഭാഗം ആരംഭിക്കുന്നത്.
സീതാസ്വയംവരഘട്ടത്തിൽ രാവണദൂതന് നേരിട്ട അപമാനവും, ശൂർപ്പണഖയുടെ മന്ഥരാവേഷസ്വീകാരവും, രാമ പരശുരാമ സംഘട്ടനവും എല്ലാം ഇതിൽ അവതരിപ്പിച്ചിട്ടുണ്ട്.
സീതാപഹരണവും രാമപരിദേവനങ്ങളുമാണ് അഞ്ചാമങ്കത്തിൽ.
ബാലിവധവും സുഗ്രീവന്റെ കിരീടധാരണവും ആറാമങ്കത്തിൽ ഉൾപ്പെടുന്നു.
സേതുബന്ധനം മുതൽ രാവണവധം വരെയുള്ള കഥാഭാഗം ദീർഘമായ ആറാമങ്കത്തിലെ വിഷയമാണ്.
രാവണവധം രംഗത്തു നടക്കുന്നില്ല.
രംഗസ്ഥിതരുടെ വിവരണത്തിൽകൂടിയും അണിയറയിൽ നിന്നുള്ള പ്രഖ്യാപനങ്ങളിലൂടെയുമാണ് ഈ ഭാഗങ്ങൾ അവതരിപ്പിക്കപ്പെടുന്നത്.
രഘുവംശം 13-ആം സർഗത്തെ അനുസ്മരിപ്പിക്കുന്ന രീതിയിൽ നിബദ്ധമായ നീണ്ട ഏഴാമങ്കത്തിൽ രാമന്റെയും സംഘത്തിന്റെയും വിമാനമാർഗേണയുള്ള പ്രത്യാഗമനം വർണിച്ചിരിക്കുന്നു.
സുരലോകവും കൈലാസവും ചന്ദ്രമണ്ഡലവും മഹാമേരുവും മറ്റും ഈ സഞ്ചാരപഥത്തിൽ ഉൾപ്പെടുത്തി കാളിദാസനെ കടത്തിവെട്ടാൻ മുരാരി ഒരു ശ്രമം നടത്തിയിരിക്കുന്നു.
ഇതിലെ ഇതിവൃത്തം ഇതിഹാസഗതം മാത്രമാണെന്നും അവതരണം അനുകരണാത്മകമാണെന്നും വർണന വൃഥാസ്ഥൂലമായിപ്പോയി എന്നും ചില സംസ്കൃത സാഹിത്യ മീമാംസകൻമാർ വിമർശിച്ചിട്ടുണ്ട്.
പക്ഷേ, ഈ വിമർശനത്തെ അതിജീവിക്കുവാൻ പോരുന്ന സാഹിത്യസൌന്ദര്യവും കലാസൌഷ്ഠവവും അനർഘരാഘവത്തിനുണ്ടെന്ന് ഇന്നും നിലനിന്നുപോരുന്ന അതിന്റെ പ്രശസ്തി വ്യക്തമാക്കുന്നു.
ശബ്ദാടോപനിപുണതയും വർണനാപ്രവണതയും തന്റെ കൊടിയടയാളങ്ങളാക്കിത്തീർത്തിരുന്ന മുരാരി, സംസ്കൃത നാടകരചനയിൽ പുതിയൊരു രചനാശൈലി വാർത്തെടുത്ത പ്രതിഭാശാലി എന്ന നിലയിൽ പ്രത്യേകം വ്യക്തിത്വം പുലർത്തിനിൽക്കുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അനർഘരാഘവം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അനൗഷെ അൻസാരി ഇംഗ്ലീഷ് വിലാസം https://ml.wikipedia.org/wiki/Anousheh_Ansari
ഒരു ഇറാനിയൻ-അമേരിക്കൻ എഞ്ജിനീയറും പ്രോഡിയ സിസ്റ്റംസിന്റെ സഹസ്ഥാപകയും ചെയർവുമണുമാണ് അനൗഷെ അൻസാരി ( പേർഷ്യൻ : انوشه انصاری ; née Raissyan ; ) 1966 സെപ്റ്റംബർ 12ന് ഇറാനിലെ മഷ്ഹാദിൽ ജനിച്ച അനൗഷെ ലോകത്തിലെ ആദ്യത്തെ വനിതാ ബഹിരാകാശ വിനോദ സഞ്ചാരി, ബഹിരാകാശത്തെത്തിയ ആദ്യത്തെ മുസ്ലിം വനിത, ആദ്യ ഇറാൻ വംശജ എന്നീ ബഹുമതികൾ സ്വന്തമാക്കി.
1984-ൽ അമേരിക്കയിൽ എത്തുകയും കമ്പ്യൂട്ടർ സയൻസ് , ഇലക്ട്രിക്കൽ എഞ്ചിനീയറിംഗ് എന്നീ മേഖലയിൽ ഉന്നത ബിരുദം നേടുകയും ചെയ്തു.
തുടർന്ന് MIC എന്ന കമ്പനിയിൽ ജോലി ചെയ്യുകയും ഭർത്താവ് അൻസാരിയുമായി ചേർന്ന് വൻകിട വ്യവസായികളുടെ നിരയിൽ എത്തുകയും ചെയ്തു.
2006 സെപ്റ്റംബർ 18-ന് കസാക്കിസ്ഥാനിൽ ബൈക്കനൂർ വിക്ഷേപണ കേന്ദ്രത്തിൽ നിന്നും റഷ്യയുടെ സൊയൂസ് വാഹനത്തിൽ മറ്റു രണ്ടു സഞ്ചാരികളോട് ഒപ്പം ബഹിരാകാശത്തെക്ക് യാത്ര തിരിച്ചു.
അവിടെ 10 മണിക്കൂർ ചിലവഴിച്ചു.
Soyuz TMA-9 crew w ansari അവലംബം ↑ പുറത്തേയ്ക്കുള്ള കണ്ണികൾ Anousheh Ansari എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Personal website Archived 2017-12-08 at the Wayback Machine .
Anousheh Ansari Space Blog Archived 2006-10-04 at the Wayback Machine .
Space Explorer, Anousheh's space album on Flickr Spacefacts biography of Anousheh Ansari Space Tourists, a documentary film from Christian Frei with Anousheh Ansari Entrepreneurial Heroes Archived 2008-01-17 at the Wayback Machine .
- podcast interview with NCWIT
അനൻസിയേഷൻ (വാൻ ഐയ്ക്, വാഷിംങ്ടൺ) ഇംഗ്ലീഷ് വിലാസം https://ml.wikipedia.org/wiki/Annunciation_(van_Eyck,_Washington) The Annunciation , Oil transferred from wood to canvas , c. 1434.
National Gallery of Art , Washington, DC , 93 x 37 cm
ദ അനൻസിയേഷൻ (Annunciation (van Eyck, Washington)) 1434-1436 കാലഘട്ടത്തിൽ, ആദ്യകാല നെതർലാന്റ്സ് മാസ്റ്റർ ജാൻ വാൻ ഐക്ക് വരച്ച ഒരു എണ്ണഛായാചിത്രം ആണ്.
വാഷിങ്ടൺ ഡി.സിയിലെ നാഷണൽ ഗ്യാലറി ഓഫ് ആർട്ട്സിൽ ആണ് ഈ ചിത്രം സൂക്ഷിച്ചിരിക്കുന്നത്.
ആദ്യം പാനലിൽ ആയിരുന്നു ചിത്രീകരിച്ചിരുന്നതെങ്കിലും പിന്നീട് കാൻവാസിലേക്ക് മാറ്റപ്പെട്ടു.
ഒരു മടക്കുഫലകത്തിൻറെ ഇടതു (ആന്തരികം) ഭാഗമായിരുന്നു അത് എന്ന് കരുതപ്പെടുന്നു; 1817 ന് മുമ്പ് മറ്റ് ഭാഗങ്ങളെക്കുറിച്ച് യാതൊരു കാഴ്ചപ്പാടുമുണ്ടായിരുന്നില്ല.
ഈ ചിത്രം വളരെ സങ്കീർണമായ ഒരു സൃഷ്ടിയാണ്.
ഈ ചിത്രീകരണത്തെക്കുറിച്ച് കലാചരിത്രകാരന്മാർ ഇപ്പോഴും ചർച്ച ചെയ്യുന്നു.
ചിത്രശാല Gabriel Mary Circle of van Eyck, or Petrus Christus.
Friedsam Annunciation from the Metropolitan; the right side of the doorway is Romanesque ( Old Covenant ), and the left Gothic ( New Covenant ).
The garden is overgrown, with the outer wall falling down.
Aix Annunciation , generally attributed to Barthélemy van Eyck , presumed to be related to Jan, with many similarities in the treatment.
അവലംബം Gifford, E. Melanie, The Art Bulletin , March 1999: "Van Eyck's Washington 'Annunciation': technical evidence for iconographic development , Vol. 81, No. 1, pp. 108-116, Page references are to online version, no longer available (was here ), JSTOR Hand, J.O., Wolff, M., Early Netherlandish Painting (catalogue), National Gallery of Art, Washington/Cambridge UP, 1986, ISBN 0-521-34016-0 . Entry pp. 75-86, by Hand. Harbison, Craig, Jan van Eyck, The Play of Realism , Reaktion Books, London, 1991, ISBN 0-948462-18-3 Jacobus, Laura, The Art Bulletin , March 1999: "Giotto's 'Annunciation' in the Arena Chapel, Padua", Vol. 81, No. 1 (Mar., 1999), pp. 93–107 Page references are to online version, no longer available (was here ), JSTOR Lane, Barbara G, The Altar and the Altarpiece, Sacramental Themes in Early Netherlandish Painting , Harper Row, 1984, ISBN 0-06-430133-8 Purtle, Carol J, The Art Bulletin , March 1999, "Van Eyck's Washington 'Annunciation': narrative time and metaphoric tradition", Vol.
81, No. 1 (Mar., 1999), pp. 117–125.
Page references are to online version, no longer available (was here ), JSTOR Schiller, Gertrude Iconography of Christian Art, Vol.
I ,1971 (English trans from German), Lund Humphries, London, pp 33–52 figs 66-124, ISBN 0-85331-270-2 Walker, John, The National Gallery, Washington , Thames Hudson, London, 1964.
ബാഹ്യ ലിങ്കുകൾ Annunciation by Jan van Eyck (Washington DC) എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Robert Hughes from Artchive Between the Angel and the Book: The Female Reading Subject of Early Modern Flemish Annunciation Painting, by Elizabeth Losh , University of California, Irvine Discussion on Mary as a priest Archived 2010-04-19 at the Wayback Machine .
അന്വേഷിപ്പിൻ കണ്ടെത്തും
2024-ൽ പുറത്തിറങ്ങിയ മലയാള പോലീസ് പ്രൊസീജറൽ ഡ്രാമ ചലചിത്രമാണ് അന്വേഷിപ്പിൻ കണ്ടെത്തും ( transl. നിങ്ങൾ എന്തെങ്കിലും അന്വേഷിക്കുകയാണെങ്കിൽ, നിങ്ങൾ കണ്ടെത്തും ).
ഡാർവിൻ കുര്യാക്കോസ് സംവിധാനം ചെയ്ത ഈ ചിത്രത്തിന്റെ കഥാരചന ജിനു വി എബ്രഹാം നിർവ്വഹിചച്ചിരിക്കുന്നു .
ഡാർവിൻ കുര്യാക്കോസും ഡോൾവിൻ കുര്യാക്കോസും ചേർന്നാണ് ചിത്രം നിർമ്മിച്ചത്.
ടൊവിനോ തോമസാണ് ചിത്രത്തിലെ നായകൻ.
ഇന്ദ്രൻസ് , സിദ്ദിഖ് , ഷമ്മി തിലകൻ , സാദിഖ് , അസീസ് നെടുമങ്ങാട് , ബാബുരാജ് എന്നിവരാണ് ചിത്രത്തിലെ മറ്റ് പ്രധാന കഥാപാത്രങ്ങളെ അവതരിപ്പിച്ചത്.
എസ്ഐ ആനന്ദ് നാരായണൻ അന്വേഷിക്കുന്ന ബന്ധമില്ലാത്ത രണ്ട് കൊലക്കേസുകളെ ചുറ്റിപ്പറ്റിയാണ് അന്വേഷിപ്പിൻ കണ്ടെത്തും എന്ന സിനിമ വികസിക്കുന്നത്.
കേസുകൾ ഒത്തുതീർപ്പായിട്ടും കുറ്റകൃത്യങ്ങൾക്ക് പിന്നിൽ പ്രവർത്തിച്ചവരെ പിടികൂടാൻ സാധിക്കാത്ത സാഹചര്യത്തിലാണ് ഇയാൾ എത്തിച്ചേരുന്നത്.
തുടർന്ന് നടക്കുന്ന സംഭവവികാസങ്ങളാണ് സിനിമ പറയുന്നത്.
അഭിനേതാക്കൾ എസ്ഐ ആനന്ദ് നാരായണൻ പിള്ള - ടൊവിനോ തോമസ് നാരായണൻ പിള്ള (ആനന്ദൻറെ പിതാവ്) - തോമസ് കോൺസ്റ്റബിൾ രവീന്ദ്രൻ നായർ - സാദിഖ് സേനൻ - വിനീത് തട്ടിൽ ഡേവിഡ് കബീർ - രാഹുൽ രാജഗോപാൽ എസ്പി _ സിദ്ദിഖ് പ്രസിഡന്റ് പി.വി.പൈലോ - ബാബുരാജ് ഡിവൈഎസ്പി കൃഷ്ണൻ ഉണ്ണി സിഐഡി - ഇന്ദ്രൻസ് പോസ്റ്റ്മാൻ ചന്ദ്രൻ - ഹരിശ്രീ അശോകൻ ആശാൻ - ഷമ്മി തിലകൻ മാതൻ - വെട്ടുകിളി പ്രകാശ് പള്ളീലച്ചൻ - മധുപാൽ ഡിവൈഎസ്പി - കോട്ടയം നസീർ സിപിഓ - നന്ദു സിഐ - അസീസ് നെടുമങ്ങാട് അവലംബങ്ങൾ പുറത്തേക്കുള്ള കണ്ണികൾ അന്വേഷിപ്പിൻ കണ്ടെത്തും ഇന്റർനെറ്റ് മൂവി ഡാറ്റാബേസിൽ
അനർഘനിമിഷം
വൈക്കം മുഹമ്മദ് ബഷീർ എഴുതിയ ചെറുകഥകളിലൊന്നാണ് അനർഘനിമിഷം .
സൂഫിമാർഗ്ഗത്തിന്റെ പലതരത്തിലുള്ള കൈവഴികൾ അവിടെ കാണാൻ സാധിക്കുന്നു.
താൻ എന്താണെന്ന് സ്വയം അറിയുന്ന നിമിഷത്തിലൂടെ കടന്നുപോകുന്ന എഴുത്തുകാരന്റെ മാനസിക പിരിമുറുക്കം ഒരുതരത്തിൽ ഒരുനിമിഷത്തിൽ കാണുന്നു.
ആ നിമിഷത്തെ അനർഘമായി കാണുകയും ആ ചിന്തയെ എങ്ങോട്ടെന്നില്ലാത്ത യാത്രയെയും ചിത്രീകരിക്കുന്നു.
ദൈവസ്മരണകളിൽ നിന്നുണ്ടാവുന്ന പ്രണയത്തിന്റെ അനശ്വര നിമിഷം.
ഒരുതരത്തിൽ സൂഫിസ്റ്റിക് കാഴ്ചപ്പാടുകളുടെ അന്തർധാരയാണ്  ഈ കഥ  അനർഘനിമിഷം.
ഇത് വായനക്കാരുടെ മനസ്സിലേക്ക് ആഴ്ന്നിറങ്ങുന്നു അവലംബങ്ങൾ
അനൻസിയേഷൻ (ലിപ്പി, മ്യൂണിക്ക്) ഇംഗ്ലീഷ് വിലാസം https://ml.wikipedia.org/wiki/Annunciation_(Lippi,_Munich)
1443–1450നും ഇടയിൽ ഇറ്റാലിയൻ നവോത്ഥാന ചിത്രകാരനായ ഫിലിപ്പോ ലിപ്പി വരച്ച ഒരു ചിത്രമാണ് മ്യൂറേറ്റ് അനൻസിയേഷൻ എന്നും അറിയപ്പെടുന്ന അനൻസിയേഷൻ .
ജർമ്മനിയിലെ മ്യൂണിക്കിലെ ആൽട്ടെ പിനാകോതെക്കിലാണ് ഈ ചിത്രം സ്ഥിതിചെയ്യുന്നത്.
യേശുവിന്റെ അമ്മയെന്ന നിലയിൽ പരിശുദ്ധാത്മാവിന്റെ പ്രതീകമായ പ്രാവ് അവർക്ക് നൽകുമ്പോൾ കന്യക നെഞ്ചിൽ ഒരു കൈകൊണ്ട് താഴ്മയോടെ സ്വീകരിക്കുന്നതായി ചിത്രീകരിച്ചിരിക്കുന്നു.
മാലാഖ അവരുടെ അരികിൽ മുട്ടുകുത്തി നിൽക്കുന്നു.
ഒപ്പം നെഞ്ചിൽ ഒരു കൈകൊണ്ട് അഭിവാദ്യ ചിഹ്നം കാണിക്കുന്നു.
അടുത്തുള്ള പൂന്തോട്ടത്തിലേക്ക് ഒരു പോർട്ടിക്കോ തുറക്കുന്നതായി ഈ രംഗം ചിത്രീകരിച്ചിരിക്കുന്നു.
അനൻസിയേഷൻ (വാൻ ഐയ്ക്, മാഡ്രിഡ്) ഇംഗ്ലീഷ് വിലാസം https://ml.wikipedia.org/wiki/Annunciation_(van_Eyck,_Madrid) The Annunciation , each panel 39 x 24cm
ദ അനൻസിയേഷൻ (Annunciation (van Eyck, Madrid) (ചിലപ്പോൾ ഡിപ്റ്റിക് ഓഫ് ദ അനൻസിയേഷൻ ) ആദ്യകാല നെതർലാൻഡ്സിലെ കലാകാരൻ ജാൻ വാൻ ഐക്ക് , വരച്ച തടിയിലുള്ള ഗ്രിസൈൽ ചിത്രമാണ്.
1434 നും 1436 നും ഇടയിൽ ആണ് ഇത് നിർമ്മിച്ചതെന്നാണ്  കലാചരിത്രകാരന്മാർ വിലയിരുത്തുന്നത്.
ഈ ഡിപ്റ്റിക് ഛായാചിത്രം ഇപ്പോൾ  മ്യൂസിയോ തൈസെൻ-ബോർണീമിസ മാഡ്രിഡിലെ ശേഖരത്തിലാണ് ഉള്ളത്.
ചിത്രശൈലി വാൻ ഐക്ക് ന്റെ മുൻ ഗെന്റ് ആൾത്താർപീസിൻറെ പുറം പാനലുകളിൽ 1432-ൽ പൂർത്തിയായവയ്ക്ക് സമാനമാണ്.
എന്നിരുന്നാലും, അവയുടെ ഉപയോഗം ചെറിയ തോതിൽ പൊതു ആഘോഷത്തെക്കാൾ സ്വകാര്യ ആരാധനയ്ക്കായി കമ്മീഷൻ നിർദ്ദേശിക്കുന്നു.
വിവരണം അവലംബം അവലംബം Jacobs, Lynn F. Opening Doors: The Early Netherlandish Triptych Reinterpreted .
Penn State University Press, 2012.
ISBN 978-0-271-04840-6 Till-Holgert, Borchert.
Jan van Eyck .
Kölln: Taschen Verlag, 2008
അന്വേഷാ മൊഹന്ത കേരളത്തിലെ ചെട്ടിക്കുളങ്ങരയിലെ മഹാഭാരത തത്ത്വസമിക്ഷയിൽ അൻവേഷ മോഹന്ത അവതരിപ്പിച്ച സത്രിയ നൃത്തം
ഡോ. അന്വേഷാ മൊഹന്ത പ്രസിദ്ധമായ സത്ത്രിയ നർത്തകി ആണ്.
,ന് നവനീതം കൾച്ചറൽ ട്രസ്റ്റ്  2018 ലെഭാരത കല രത്‌ന അവാർഡ്  നൽകി.
സത്രിയ നൃത്ത ത്തിൽ പിഎച്ച്ഡി നേടി.
സാംസ്കാരിക ഗവേഷണത്തിന്റെ ഇന്ത്യൻ കൗൺസിൽ Iccr SPIC MACAY പോലുള്ള നിരവധി പ്ലാറ്റ്ഫോമുകളിൽ അവർ പ്രകടനം നടത്തുന്നു.
↑ ↑ http://www.tezu.ernet.in/notices/SATTRIYADANCERECITAL.pdf ↑ Anwesha mohantha എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അന്വേഷിച്ചു കണ്ടെത്തിയില്ല ഇംഗ്ലീഷ് വിലാസം https://ml.wikipedia.org/wiki/Anweshichu_Kandethiyilla
കൊല്ലം ജെനറൽ പിക്ചേഴ്സിനു വേണ്ടി കെ. രവീന്ദ്രനാഥൻ നായർ (രവി) നിർമിച്ച മലയാളചലച്ചിത്രമാണ് അന്വേഷിച്ചു കണ്ടെത്തിയില്ല .
ജെനറൽ പിക്ചേഴ്സിന്റെ ആദ്യ സംരംഭാമായിരുന്നു ഈ ചിത്രം.
പാറപ്പുറത്തിന്റെ നൊവലിനെ ആസ്പദമാക്കി അദ്ദേഹം തന്നെ തിരക്കഥയും സംഭാഷണവും തയാറക്കി.
1967 സെപ്റ്റംബർ 9-ന് പ്രദർശനം തുടങ്ങിയ ചിത്രം കൊല്ലം പ്രതാപ് തിയേറ്റേഴ്സ് വിതരണം നടത്തി.
താരം വേഷം 1 സത്യൻ തോമസ് 2 വിജയനിർമ്മല ആനി 3 മധു ആന്റണി 5 കെ.ആർ. വിജയ സൂസമ്മ 6 പി.ജെ. ആന്റണി ഉണ്ണുണ്ണിയച്ചൻ 7 മുത്തയ്യ തരകൻ 8 തിക്കുറിശ്ശി ഉമ്മച്ചൻ 9 ബഹദൂർ വൈദ്യർ 10 ജി.കെ. പിള്ള തോമാച്ചൻ 11 അടൂർ ഭാസി കോരപ്പച്ചൻ 12 നെല്ലിക്കോട് ഭാസ്കരൻ കുഞ്ഞുകൃഷ്ണൻ നമ്പ്യാർ 13 വീരൻ ഡോക്ടർ 14 പഞ്ചാബി ചെറിയാച്ചൻ 15 മാവേലിക്കര പൊന്നമ്മ 16 കവിയൂർ പൊന്നമ്മ - ആനിയുടെ അമ്മ 17 മീന അന്നമ്മ 18 ശാന്താദേവി 19 സുകുമാരി സാവിത്രി 20 കോട്ടയം ശാന്ത ചെറിയമ്മ 21 പി.എ. ലത്തീഫ് കുഞ്ഞുമോൻ 22 മുതുകുളം ശിപ്പായി പിന്നണിഗായകർ എസ്. ജാനകി ബി. വസന്ത കെ.ജെ. യേശുദാസ് അണിയറപ്രവർത്തകർ നിർമ്മാണം -- രവീന്ദ്രനാഥൻ നായർ (രവി) സംവിധാനം -- പി. ഭാസ്കരൻ സംഗീതം -- എം.എസ്. ബാബുരാജ് ഗാനരചന—പി.
ഭാസ്കരൻ കഥ.
തിരക്കഥ, സംഭാഷണം -- പാറപ്പുറത്ത് ചിത്രസംയോജനം -- ജി. വെങ്കിട്ടരാമൻ കലാസംവിധാനം -- എസ്. കൊന്നനാട് ഛായാഗ്രഹണം -- ഇ.
എൻ. ബാലകൃഷ്ണൻ നൃത്തസംവിധാനം -- ജോസഫ് കൃഷ്ണ ശബ്ദലേഖനം -- കണ്ണൻ മേക്കപ്പ് -- പത്മനാഭൻ വസ്ത്രാലങ്കാരം -- മുത്തു, ഗൊവിന്ദരാജ് നിശ്ചലഛാഗ്രഹണം -- നടരാജൻ ഗാനങ്ങൾ ഗനരചന - പി. ഭാസ്കരൻ സംഗീതം - എം.എസ്. ബാബുരാജ് ക്ര.
ഗനം ആലാപനം 1 കവിളത്തെ കണ്ണീർ എസ്. ജാനകി 2 മുറിവാലൻ കുരങ്ങച്ചൻ എസ്. ജാനകി 3 താമരക്കുമ്പിളല്ലോ എസ്. ജാനകി 4 ഇന്നലെ മയങ്ങുമ്പോൾ കെ.ജെ. യേശുദാസ് 5 പാവനനാം ആട്ടിടയാ‍ പാത കാട്ടുക നാഥാ എസ്. ജാനകി, ബി. വസന്ത അവലംബം പുറത്തേക്കുള്ള കണ്ണികൾ ഇന്റർനെറ്റ്മൂവി ഡറ്റാബേസിൽ നിന്ന് അന്വേഷിച്ചു കണ്ടെത്തിയില്ല രാഗകോമിൽ നിന്ന് മ്യൂസിക്
അനൻ‌ഗുല ദ്വീപ് ഇംഗ്ലീഷ് വിലാസം https://ml.wikipedia.org/wiki/Anangula_Island class=notpageimage| Location in Alaska
തെക്കുപടിഞ്ഞാറൻ അലാസ്കയിലെ അല്യൂഷ്യൻ ദ്വീപശൃംഖലയിലെ ഫോക്സ് ദ്വീപുകളിലുൾപ്പെട്ട ഒരു ചെറിയ ദ്വീപാണ് അനൻ‌ഗുല ദ്വീപ് ( ( Russian : Анангула ; അനാന്യൂലിയാക്ക് ദ്വീപ്; എന്നും വിളിക്കപ്പെടുന്ന ഇത് പലപ്പോഴും കുറിറ്റ്യെൻ അനൈയൂല്യാക്ക്, അനൈയൂല്യാക്ക്, അനയൂല്യാഖ് അല്ലെങ്കിൽ അനംഗോയൂലിയാക്ക് എന്നും പരാമർശിക്കപ്പെടുന്നു).
ഏകദേശം 1.4 മൈൽ (2.3 കിലോമീറ്റർ) നീളമുള്ള ദ്വീപിനെ ഉംനാക് ദ്വീപിൽ നിന്ന് 0.93 മൈൽ (1.50 കിലോമീറ്റർ) വീതിയുള്ള ഒരു ചാനൽ വേർതിരിക്കുന്നു.
ഇവിടെ അഗ്നിപർവ്വത ചാരം അടങ്ങിയ തരിശായ തുന്ദ്ര ഭൂപ്രകൃതിയാണുള്ളത്.
അഷ്ടബന്ധകലശം
ക്ഷേത്രങ്ങളിലെ ദേവപ്രതിഷ്ഠാസന്ദർഭങ്ങളിൽ പ്രകൃതി പുരുഷഭാവേന പീഠബിംബങ്ങളെ യോജിപ്പിക്കുന്നതിന് ഉപയോഗിച്ച 'അഷ്ടബന്ധം' ജീർണമാകുന്ന ഘട്ടങ്ങളിൽ പീഠബിംബങ്ങളുടെ ബന്ധം പുനഃസ്ഥാപിച്ച് ദേവചൈതന്യം വർധിപ്പിക്കുന്നതിനുവേണ്ടി നിർവഹിക്കപ്പെടുന്ന താന്ത്രിക ക്രിയകൾക്കെല്ലാംകൂടിയുള്ള പേര്.
ഇതിന് ഉപയോഗിക്കുന്ന ദ്രവ്യങ്ങൾ: ശംഖുപൊടി ആറുഭാഗം, കോലരക്ക് നാലുഭാഗം, കടുക്ക രണ്ടുഭാഗം, ചെഞ്ചല്യം ഒരുഭാഗം, കോഴിപ്പരൽ ഒരുഭാഗം, പേരാറ്റുമണൽ ഒരുഭാഗം, പഞ്ഞി ഒരുഭാഗം, നെല്ലിക്ക രണ്ടുഭാഗം.
പഞ്ഞി ഒഴികെയുള്ള അഷ്ടബന്ധദ്രവ്യങ്ങൾ ഇടിച്ച് ശീലപ്പൊടിയാക്കി എള്ളെണ്ണയിൽ കുഴച്ച് കരിങ്കല്ലിൽവച്ച് ഭാരമേറിയ കൊട്ടുവടികൊണ്ട് മർദിച്ചാണ് ഈ കൂട്ടു തയ്യാറാക്കുന്നത്.
ഇടിയുടെ ചൂടുകൊണ്ട് മരുന്നുകൾ എല്ലാം അയഞ്ഞ് യോജിച്ചുകഴിഞ്ഞാൽ അതു തണുക്കാൻ വയ്ക്കുന്നു.
ശരിയായി തണുത്ത മരുന്ന് വീണ്ടും ഇടിക്കുന്നു.
ഈ പ്രിക്രിയ 30-40 ദിവസങ്ങൾ ആർത്തിച്ചു കഴിയുമ്പോഴാണ് ശരിയായ അഷ്ടബന്ധക്കൂട്ടു ലഭിക്കുന്നത്.
ഒരുവിധത്തിലുള്ള കാലപരിഗണനകളും കൂടാതെ ഉത്തരായന ദക്ഷിണായന ഭേദമോ ശുക്ളകൃഷ്ണപക്ഷഭേദമോ നോക്കാതെ അഷ്ടബന്ധം നഷ്ടപ്പെട്ടാൽ ഉടൻതന്നെ പുതിയതായി അതു സ്ഥാപിക്കണമെന്നത് നിർബന്ധമാണ്.
അങ്ങനെ ചെയ്യാതിരുന്നാൽ ദേവചൈതന്യം നഷ്ടപ്പെട്ടുപോകുമെന്നു വിശ്വസിക്കപ്പെടുന്നു.
പ്രകൃതി പുരുഷഭാവനയിലുള്ള പീഠബിംബങ്ങളുടെ ബന്ധം വിടുന്നതിനാലും അഭിഷേകജലം, നിർമാല്യവസ്തുക്കൾ എന്നിവ നാളത്തിൽ കിടന്നു ദുഷിച്ച് കൃമികീടങ്ങൾ ഉണ്ടായി ബിംബത്തിൽ സ്പർശിക്കുമെന്നതിനാലും പ്രതിഷ്ഠയ്ക്ക് ചൈതന്യക്ഷയം ഉണ്ടാകുമെന്നു തന്ത്രശാസ്ത്രം പറയുന്നു.
അഷ്ടബന്ധകലശം സംബന്ധിച്ച് ദേവപ്രതിഷ്ഠയ്ക്കുള്ളതുപോലെതന്നെ താന്ത്രിക ക്രിയകളുമുണ്ട്.
ക്ഷേത്രത്തിന്റെ പുഷ്ടിക്കും വിഭവസമാഹരണശേഷിക്കും അനുസരിച്ച് (നിമിത്തവിത്താന്യുപപത്തിഭേദൈഃ) മൂന്നു മുതൽ പതിനൊന്നുദിവസംവരെ നീണ്ടുനില്ക്കുന്ന താന്ത്രിക ക്രിയകൾ അഷ്ടബന്ധകലശത്തോടനുബന്ധിച്ച് അനുഷ്ഠിക്കപ്പെട്ടുവരുന്നു.
ഈ ക്രിയകളിലെ സുപ്രധാനഘട്ടമായ അഷ്ടബന്ധം ചാർത്തുന്ന സന്ദർഭത്തിൽ ദേവദർശനം ചെയ്യുന്നത് ഇഷ്ടഫലപ്രാപ്തിക്കു പര്യാപ്തമാണെന്ന് ആസ്തികന്മാർ വിശ്വസിക്കുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഷ്ടബന്ധകലശം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഷ്ടമംഗല്യം (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Ashtamangalyamfilm
പി. ഗോപികുമാർ സംവിധാനം ചെയ്ത് കെ എച്ച് ഖാൻ സാഹിബ് നിർമ്മിച്ച 1977 ലെ ഇന്ത്യൻ മലയാള ചിത്രമാണ് അഷ്ടമംഗല്യം .
ചിത്രത്തിൽ കമൽ ഹാസൻ , വിധുബാല , കനകദുർഗ , മല്ലിക സുകുമാരൻ , പി.കെ. എബ്രഹാം , പത്മപ്രിയ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു.
ചിത്രത്തിന് കാനം ഈ ജെ യുടെ വരികളും എം കെ അർജുനന്റെ സംഗീതവും ഉണ്ട്.
താരം വേഷം 1 കമൽ ഹാസൻ 2 വിധുബാല 3 കനകദുർഗ 4 മല്ലിക സുകുമാരൻ 5 പി.കെ. എബ്രഹാം 6 പത്മപ്രിയ 7 മഞ്ചേരി ചന്ദ്രൻ പാട്ടരങ്ങ് വരികൾ: കാനം ഇ ജെ ഈണം: എം കെ അർജ്ജുനൻ നമ്പർ.
പാട്ട് പാട്ടുകാർ രാഗം 1 ചിത്രശലഭം ചോദിച്ചു കെ ജെ യേശുദാസ് ശുദ്ധസാവേരി 2 ഇന്ദുകമലം ചൂടി കെ പി ബ്രഹ്മാനന്ദൻ ചക്രവാകം 3 മുന്തിരി നീരിനു എസ് ജാനകി ചാരുകേശി 4 മുത്തുമണികൾ പി സുശീല ആരഭി 5 സഹ്യഗിരിയുടെ പി ജയചന്ദ്രൻ , വാണി ജയറാം 6 ഉഷസ്സിൽ നീയൊരു തുഷാരബിന്ദു കെ ജെ യേശുദാസ് മോഹനം